VS000708
Datum: 1993-10-24T01:00:00.000+01:00
datum_sodbe_i_stopnje: 1998-02-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: hudi primeri
odskodnina: 8200000 SIT
opombe: II Ips 528/99. Reviziji tožene stranke je bilo delno ugodeno, odškodnina za strah je bila z 1.000.000,00 SIT znižana na 700.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

## Škodni dogodek

Prometna nesreča.

## Poškodba

Odprt zdrobitveni zlom spodnje tretjine leve stegnenice in odprt zlom leve pogačice ter razpad nezaraščenega zdrobitvenega zloma leve stegnenice in usločitve fiksacijske ploščice.

## Telesne bolečine

2000000 SIT Trajno hude 6 dni, srednje močne trajne 14 dni, srednje močne občasne 21 dni, lažje stalne 18 dni, nadaljnjih 5 mesecev in pol pa še lažje fizične bolečine. Fizične bolečine se bodo pojavljale tudi v bodoče.

#### Hospitalizacija

Dvakrat je bil hospitaliziran. Več operativnih posegov.

#### Ambulantno zdravljenje

Obiskovanje številnih kontrolnih pregledov.

#### Nevšečnosti med zdravljenjem

Nošnja mavčne tutor longete, antibiotična terapija, dolotrajna uporaba bergel, več rentgenskih kontrol, razgibavanje in redno kopanje, glede na več kot leto trajajoče zdravljenje je moral ponavljati razred.

## Strah

700000 SIT Primarni strah je trajal en dan. Vse do ponovnega padca je trpel zmerni sekundarni strah, ki se je kazal v zaskrbljenosti za izid zdravljenja, bal se je trajnih posledic, padca čez dober mesec pa se je močno prestrašil, bal se je usode ponovno okvarjene, še ne zazdravljene stegnenice, pa tudi operativnga posega, ki je bil potreben, za kar je trpel močnejši sekundarni strah, pozneje nadaljnja dva meseca pa zmerni sekundarni strah, kateri je bil vezan na obe poškodbi.

## Zmanjšanje življenjske aktivnosti

4500000 SIT Zaradi posledic poškodbe je moral tožnik opustiti vse športne aktivnosti, težje hodi in počepa, pri večjih obremenitvah pa mu zateka noga. Manj je sposoben za opraavljanje del, ki so povezana z dvigovanjem in prenašanjem ali se morajo opraviti kleče ali čepe (po poklicu avtomehanik). Tudi pri hoji po neravnem terenu, navzdol, navzgor in po stopnicah ima težave. Njegova splošna življenjska aktivnost je zmanjšana za 25%. Za toliko odstotkov več truda bo moral vlagati, če bo hotel doseči enak delovni rezultat kot pred poškodbo.

## Skaženost

1000000 SIT Poškodba je pri tožniku zapustila dve brazgotini. Ena brazgotina sega od stegnenice do kolena, druga pa čez koleno. Obe brazgotini sta dobro vidni. Tožnik tudi šepa.

---

ZOR člen 200, 203